Peperduur Steyn se naam in hoed vir IPL | Netwerk24
Peperduur Steyn se naam in hoed vir IPL
Dale Steyn het vir die Cape Town Blitz gekook in die Mzansi-superliga. Foto: Gallo Images
Hulle tel onder 332 spelers wat hoop om deur een van die agt franchises in dié geldryke T20-liga opgeraap te word.
Volgens iplt20.com het 997 spelers aanvanklik vir die veiling geregistreer, maar is die getal met twee derdes verminder nadat die franchises kortlyste van die spelers op hul wenslys ingedien het.
Die Proteas se veteraan-snelbouler Dale Steyn is die duurste Suid-Afrikaner wat te koop is. Hy het homself teen ’n prys van 20 miljoen roepees (sowat R4,06 miljoen) beskikbaar gestel.
Die Australiese sneller Pat Cummins. Foto: Gallo Images
Hy en ses ander oorsese spelers is in die duurste prysklas op die veiling. Die ander is Pat Cummins, Josh Hazlewood, Mitchell Marsh, Glen Maxwell, Chris Lynn (almal Australië) en Angelo Mathews (Sri Lanka).
Steyn het vroeër vanjaar, ná ’n afwesigheid van drie jaar, as ’n plaasvervanger vir die Royal Challengers Bangalore gespeel. Hy het egter ’n besering opgedoen en dít het hom uiteindelik ook uit die Wêreldbeker-toernooi in Engeland gehou.
Steyn was egter die afgelope maand skitterend op dreef in die Mzansi-superliga en dít sal hom gewis bemarkbaar maak in Kolkata.
* Die datums vir volgende jaar se IPL-toernooi is nog nie vasgestel nie, maar die toernooi behoort in April en Mei plaas te vind.
Die Suid-Afrikaners by die veiling is:
Marco Marais, Wiaan Mulder, Jon Jon Smuts, Gerald Coetzee, Nandré Burger, Rassie van der Dussen, David Wiese, Kyle Abbott, Marchant de Lange, Cameron Delport, Anrich Nortjé, Janneman Malan, Aiden Markram, Rilee Rossouw, Beuran Hendricks, Tabraiz Shamsi, Chris Morris, Heinrich Klaassen, Dale Steyn, Colin Ingram, David Miller, Andile Phehlukayo, Corbin Bosch. – Sportredaksie, Reuters
Meer oor: Pat Cummins | Dale Steyn | Janneman Malan | Indië | T20 | Snelbouler | Veiling | Krieket
IPL wil swak beslissing só hokslaan
Só leer Paddy sportlui weer presteer